cyanic-selkie/wikianc huggingface dataset:
প্রাচীন মিশরীয় সৃষ্টিপুরাণ
হেলিওপোলিস
হেলিওপোলিসে সৃষ্টিকর্তার মর্যাদা দেওয়া হয়েছিল আতুমকে। এই আতুম ঘনিষ্ঠভাবে যুক্ত ছিলেন রা-এর সঙ্গে এবং কথিত ছিল রা নু-এর জলে এক অচেতন অনুদ্ভূত সত্ত্বা রূপে বিরাজমান ছিলেন। আতুম ছিলেন এক স্বয়ম্ভূ দেবতা এবং জগতের সকল উপাদান ও শক্তির উৎস। হেলিওপলিটান অতিকথায় বর্ণিত হয়েছে কীভাবে তিনি এক একক সত্ত্বা থেকে এই উপাদানগুলির সংখ্যাধিক্যে "বিবর্তিত" হয়েছিলেন। এই সৃষ্টিপ্রক্রিয়া শুরু হয় যখন আতুম স্তুপের উপর উঠে বায়ুদেবতা শু ও তাঁর বোন তেফনুতকে উত্থিত করেম। শু ও তেফনুতের অস্তিত্ব জলের মধ্যে মহাকাশের উত্থানের প্রতীক। আমুন কীভাবে এই কাজ করেছিলেন তা ব্যাখ্যা করতে এই অতিকথা হস্তমৈথুনের রূপকালংকারটি ব্যবহৃত হয়েছে; যে হাতটি তিনি এই কাজের জন্য ব্যবহার করেছিলেন তা তাঁর মধ্যে অন্তর্নিহিত নারীসত্ত্বার প্রতিভূ। আরও বলা হয় যে, শু ও তেফনুতকে সৃষ্টি করতে তিনি "হেঁচেছিলেন" ও "থুতু ফেলেছিলেন"; এই রূপকালংকারটি তাঁদের নামের শব্দ-কৌতুক থেকে উদ্ভূত। এরপর শু ও তেফনুত যৌনসম্বন্ধে আবদ্ধ হয়ে পৃথিবীর দেবতা গেব ও আকাশের দেবী নুতের জন্ম দিয়েছিলেন। গেব ও নুত পৃথিবীর সীমা নির্ধারণ করে দিয়েছিলেন। গেব ও নুত আবার চার সন্তানের জন্ম দিয়েছিলেন, যাঁরা ছিলেন জীবনের শক্তির প্রতিভূ: উর্বরতা ও নবজীবনের দেবতা ওসাইরিস, মাতৃত্বের দেবী আইসিস, বিশৃঙ্খলার দেবতা সেত ও রক্ষাকর্ত্রী দেবী নেফথিস। এইভাবেই এই অতিকথার মাধ্যমে জীবনের উৎসের প্রক্রিয়াটি উপস্থাপিত করা হয়েছে। ধর্মতত্ত্ব অনুযায়ী, এই নয় দেবতার গোষ্ঠীকে বলা হত এননিয়াদ। কিন্তু আটজন অপ্রধান দেবতা এবং জগতের সকল সত্ত্বাকে মূলগতভাবে আতুমের ব্যাপ্তি হিসেবেই দেখা হত।
মেমফিস
মেমফিসীয় সৃষ্টিতত্ত্বের কেন্দ্রে রয়েছেন কারিগরদের দেবতা প্তাহ। প্রকৃত অর্থে একটি সম্পূর্ণ বস্তুকে কল্পনা করার এবং কাঁচামাল থেকে দ্রব্য উৎপাদনের যে ক্ষমতা কারিগরদের থাকে, তার প্রতিভূ প্তাহ। মেমফিসীয় ধর্মতত্ত্বে বলা হয়েছে যে, প্তাহ সেই একইভাবে জগৎ সৃষ্টি করেছেন। এই তত্ত্বটি অন্যান্য মিশরীয় সৃষ্টিতত্ত্বের মতো প্রাকৃতিক বৈশিষ্ট্যপূর্ণ নয়, বরং এতে বলা হয়েছে জগৎ সৃষ্টি হয়েছে ঈশ্বরের বাক্য ও মনের দ্বারা এক বৌদ্ধিক প্রক্রিয়ায়। ধারণাগুলি বিকাশলাভ করেছিল প্তাহের হৃদয়ে (মিশরীয়রা যাকে মানুষের চিন্তার পীঠস্থান মনে করত), তারপর সেগুলির আকার দানের পর তিনি সে-সবের নামকরণ করেছিলেন নিজের জিহ্বা দ্বারা। সেই সব নাম উচ্চারণের মাদ্যমে প্তাহ দেবদেবী ও ওন্যান্য বস্তু সৃষ্টি করেছিলেন।
মেমফিসীয় সৃষ্টিতত্ত্বটি প্রাচীন মিশরের সৃষ্টিতত্ত্বের সঙ্গে সহাবস্থান করে। কারণ মনে করা হত যে, প্তাহের সৃজনশীল চিন্তা ও বাক্য আতুম ও এননিয়াদের সৃজনের কারণস্বরূপ হয়েছিল। পিরামিডাকৃতি স্তুপের ব্যক্তিরূপ দেবতা তাৎজেনেনের সঙ্গেও প্তাহ যুক্ত ছিলেন।
থিবস
থিবীয় ধর্মতত্ত্ব দাবি করত যে, আমুন শুধুমাত্র ওগদোয়াদের এক সদস্যমাত্রই নন, বরং সকল বস্তুর পিছনে লুক্কায়িত শক্তি। আমুনের ব্যক্তিত্বের মধ্যে সৃষ্টির সকল ধারণা সন্নিহিত হয়েছিল। এই সমন্বয়ের মাধ্যমে বিশেষভাগে জোর দেওয়া হয়েছিল কীভাবে আমুন সকল দেবতার সীমা অতিক্রম করে গিয়েছিলেন তাঁর "আকাশের উর্ধ্বে ও পাতালেরও গভীরে" স্থিত সত্ত্বায়। একটি থিবীয় অতিকথা অনুযায়ী, আমুনের সৃষ্টিকর্মের সঙ্গে হংসধ্বনির তুলনা করা হয়েছে, যা আদ্যকালীন জলের স্তব্ধতা ভঙ্গ করে ওগদোয়াদ ও এননিয়াদের সৃজন সম্ভব করে তুলেছিল। আমুন ছিলেন জগত থেকে পৃথক। তাঁর সত্য প্রকৃতি অন্যান্য দেবতাদেরও অজানা। সেই সঙ্গেই, তিনি যেহেতু সকল সৃষ্টির ও সকল দেবতার পরম কারণ, সেই হেতু অন্যান্য সকল স্রষ্টাগণও তাঁরই প্রতিরূপ মাত্র। কালক্রমে এই বিশ্বাস থেকেই মিশরীয় দেবমণ্ডলীতে আমুন সর্বোচ্চ দেবতার স্থান অর্জন করেন।
থিবস শহরটি যে এক প্রধান ধর্মীয় রাজধানী হয়ে উঠেছিল, তার কারণও আমুন। থিবসের মন্দিরগুলির স্তম্ভযুক্ত সভাগৃহ, ওবেলিস্ক, প্রকাণ্ড মূর্তিসমূহ, প্রাচীরের গায়ে খোদাইচিত্র ও চিত্রলিপি-সংক্রান্ত অভিলেখগুলি আমুনের শ্রেষ্ঠত্বই প্রতিফলিত করে। কথিত ছিল যে, সৃষ্টির আদিতে যে আদ্যকালীন স্তুপটি উত্থিত হয়েছিল সেটির অবস্থান ছিল এই থিবসেই।
নগ্ন পার্টি
সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Nudes-A-Poppin' 2013 - Naked Party - two partially clothed women.jpg|ডান|থাম্ব|অনুষ্ঠানে দুজন নগ্ন মহিলা পার্টি করছেন নগ্ন পার্টি, এছাড়াও ন্যাকেড পার্টি বা ন্যুড পার্টি হিসাবে পরিচিত, একটি হল পার্টি যেখানে অংশগ্রহণকারীদের নগ্ন হতে হয়। কলেজ ক্যাম্পাস এবং কলেজ-বয়সী ব্যক্তিদের সাথে এই পার্টি যুক্ত হয়েছে; ব্রাউন বিশ্ববিদ্যালয় এবং ইয়েল বিশ্ববিদ্যালয়ে নগ্ন দলগুলি এমন পার্টির আয়োজন করার পরে তারা সুনাম অর্জন করেছিল। নগ্ন দলগুলির শিকড় নগ্নতাবাদী আন্দোলন এবং ক্যাম্পাস স্ট্রিকিংয়ের মধ্য দিয়ে এসেছিল, আধুনিক "নগ্ন দল" আন্দোলনের গোড়াপত্তন ১৯৮০ এর দশকে ব্রাউন ইউনিভার্সিটিতে হয়েছে বলে মনে করা হয়। নগ্ন দলগুলির অংশগ্রহণকারীরা প্রায়শই রিপোর্ট করেন যে তারা পার্টিতে ঢোকার আগেই সবাই কাপড় খুলে ফেলে এবং যেহেতু শারীরিক প্রকার নির্বিশেষে প্রত্যেকের নগ্নতা স্বীকার করা হয়েছে, তারা মাত্র কয়েক মিনিটের পরেই তাদের অদ্ভুত বোধ বন্ধ হয়ে যায়। প্রতিবেদন অনুসারে, বেশিরভাগ নগ্ন কলেজ পার্টিগুলি যৌনতা-মুক্ত। ব্রাউন ইউনিভার্সিটিতে, নগ্নতা "যৌন অভিজ্ঞতার চেয়ে সামাজিক মিথস্ক্রিয়ার একটি পরীক্ষা"।
নগ্ন দলগুলোর বিস্তার আন্তর্জাতিক বিতর্ককে উজ্জীবিত করেছে। কিছু শিক্ষার্থী তাদের স্কুল এমন ধারণার সাথে যুক্ত থাকুক তারা এটা পছন্দ করে না। এই উদ্বেগগুলি সাহিত্যের বিভিন্ন রচনাতে আলোচিত হয়েছে, যেমন টম ওল্ফের আই এম শার্লোট সিমন্স এবং নাটালি ক্রিনস্কির ক্লো ডাজ ইয়েল। ধর্মীয় গোষ্ঠীগুলি কয়েকটি পৌরসভায় নগ্ন পার্টি নিষিদ্ধ করার চেষ্টা করেছে। যৌন নিপীড়ন ও বস্তুনিষ্ট নৈতিকতা সম্পর্কে উদ্বেগের উদ্ধৃতি দিয়ে একটি খ্রিস্টান টুডের কলামের শিরোনাম হয়েছিল "একটি ন্যাকেড পার্টিকে কি বলবেন"।
বহিঃসংযোগ
কলেজ মন্তব্য: ব্ল্যাক টাই ঐচ্ছিক ড্যারেল হার্টম্যান, এপ্রিল ২০০৩
জিউসেপ বোমারিতো
জিউসেপ বোমারিতো (জন্ম ৩ নভেম্বর ১৯৩৩) একজন ইতালীয় স্প্রিন্টার। তিনি ১৯৬০ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন।
সিহোর জেলা
সিহোর জেলা হল ভারতের মধ্যপ্রদেশ রাজ্যের একটি জেলা। সিহোর শহরটির জেলা সদর। জেলাটি ভোপাল বিভাগের অন্তর্গত। ২০১১ সালের ভারতীয় জনগণনা অনুসারে সিহোর জেলা মোট জনসংখ্যা ছিল ১,৩১১,৩৩২ জন এবং আয়তনে ৬৫৭৮ বর্গ কিলোমিটার।
জনসংখ্যা
২০১১ সালের ভারতীয় জনগণনা অনুসারে সিহোর জেলা মোট জনসংখ্যা ছিল ১,৩১১,৩৩২ জন। যা মরিশাস অথবা মার্কিন যুক্তরাষ্ট্রের নিউ হ্যাম্প্‌শায়ার রাজ্যের সমান। জনসংখ্যার হিসাবে জেলাটি ভারতে ৩৭৩তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ১৯৯ জন লোক বসবাস করে (প্রতি বর্গমাইলে ৫২০ জন)। ২০০১-২০১১ এর দশকে সিহোর জেলার জনসংখ্যা বৃদ্ধির হার ছিল ২১.৫১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯১৮ জন নারী রয়েছে। সাক্ষরতার হার ৭১.১১%।
ভাষাসমূহ
২০১১ সালের ভারতীয় জনগণনার সময় সিহোর জেলার ৯৭.২২% জনগণ হিন্দি তাদের প্রথম ভাষা হিসাবে ব্যবহার করে থাকে। এছাড়াও, ২.৩১% উর্দু এবং ০.৪৭% অন্যান্য ভাষা তাদের প্রথম ভাষা হিসাবে ব্যবহার করে থাকে।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।
জনসংখ্যার উপাত্ত
ভারতের ২০১১ সালের ভারতীয় জনগণনার অনুসারে সিহোরের শহরের জনসংখ্যা হল ৯০,৯৩০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬১%। সারা ভারতের সাক্ষরতার হারের (৫৯.৫%) চাইতে সিহএরের এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
ভোপাল বিধানসভা কেন্দ্র
ভোপাল লোকসভা কেন্দ্রটি ৮টি বিধানসভা কেন্দ্র নিয়ে গঠিত।- তাঁর মধ্যে একটি হল সিহোর বিধানসভা কেন্দ্র।
সিহোর বিধানসভা কেন্দ্র
এই বিধানসভা কেন্দ্রটি ভোপালের ২৩০টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য ভোপাল বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সিহোর জেলায় অবস্থিত।
সিহোর বিধানসভা কেন্দ্র বিজয়ী বর্তমান ও প্রাক্তন সংসদ
সিহোর বিধানসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য সুদেশ রায় এবং যিনি গত দুইবারের সংসদ।
বলাইলাল দাস মহাপাত্র
বলাইলাল দাস মহাপাত্র  (৩০ সেপ্টেম্বর ১৯০৪ - ২৬  জুলাই, ১৯৯৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। দেশবন্ধু চিত্তরঞ্জন দাশ এবং নেতাজী সুভাষচন্দ্র বসুর  আহ্বানে প্রশিক্ষিত আন্দোলন সংগঠক  ও সর্বাধিনায়ক  ।
জন্ম ও সংক্ষিপ্ত জীবনী
বলাইলাল দাস মহাপাত্রের জন্ম বৃটিশ ভারতের বর্তমানে পশ্চিমবঙ্গের পূর্ব মেদিনীপুর জেলার কাঁথি মহকুমার রামনগর থানার লালপুরে। পিতার নাম বিহারীলালের দাস মহাপাত্র ও মাতা সারদাময়ী দেবী।  ১৯২১ খ্রিস্টাব্দে  যখন তিনি স্থানীয় বালিঘাই ধাওয়া এম. ই স্কুলের ছাত্র, তখন অসহযোগ আন্দোলনে বিলাতি কাপড় পুড়িয়ে ফেলার অগ্নিকুণ্ডে নিজের লাটিম মার্কা দামী বিলাতি চাদর আহুতি দিয়ে স্বদেশ মন্ত্রী দীক্ষা নিয়েছিলেন। এরপর মানিকাবসানে দাশরথি পণ্ডার বাড়িতে গিয়ে কংগ্রেসের স্বেচ্ছাসেবক হিসাবে যোগদান করেন এবং গ্রামে গ্রামে কংগ্রেসের আদর্শ প্রচার করতে থাকেন। এরপর কাঁথির জাতীয় বিদ্যালয়ে ১৯২১ খ্রিস্টাব্দে ভরতি হন। ওই স্কুলে পড়ার সময় দেশবন্ধু চিত্তরঞ্জন দাশের উদ্যোগে পরিচালিত তারকেশ্বর সত্যাগ্রহ আন্দোলনে যোগ দিয়ে তিন মাস কারাদণ্ড ভোগ করেন। জাতীয় বিদ্যালয়ের পাঠ শেষ করে ১৯২৬ খ্রিস্টাব্দে ভ.রাজেন্দ্রপ্রসাদ পরিচালিত   জাতীয় কলেজ বিহার বিদ্যাপীঠে ভরতি হন। এই বিদ্যাপীঠে নেতাজী সুভাষ চন্দ্র বসু প্রেরিত সামরিক অফিসারের কাছে ১৯২৯ খ্রিস্টাব্দে সামরিক শিক্ষা গ্রহণ করেন। ১৯৩০ খ্রিস্টাব্দে গান্ধীজির অসহযোগ আন্দোলনের ডাকে সক্রিয় হয়ে ওঠেন। ১৯৩১ খ্রিস্টাব্দে বিহার বিদ্যাপীঠের পড়া শেষ করে বিদ্যাপীঠের ছাত্রদের সামরিক শিক্ষায় শিক্ষিত করে তোলেন। কুমিল্লার অভয় আশ্রমের স্বেচ্ছাসেবক বাহিনী সংগঠনের ডাক পান। বিভিন্ন সময়ে মেদিনীপুর,বাঁকুড়া প্রভৃতি স্থানের আন্দোলন সংগঠনের দায়িত্ব পান। ১৯৪০ খ্রিস্টাব্দে বৃটিশ সরকার তাঁকে কলকাতা,হাওড়া,হুগলি,বর্ধমান ও চব্বিশ পরগনা থেকে বহিষ্কার করে মেদিনীপুরে অন্তরীণ রাখে। মেদিনীপুরে অবস্থানকালে কাঁথির বহিত্রকুণ্ডা গ্রামে বিশিষ্ট কংগ্রেস নেতা ও কর্মীদের নিয়ে কাঁথি মহকুমা সমর পরিষদ গঠিত হলে তাঁকে স্বরাষ্ট্র দপ্তর ও ভারত ছাড়ো আন্দোলনে স্বেচ্ছাসেবক বাহিনী তথা মুক্তি বাহিনীর সর্বাধিনায়কের দায়িত্ব অর্পণ করা হয়। ১৯৪২ খ্রিস্টাব্দের সেপ্টেম্বরের শেষ সপ্তাহে বেলবনিতে স্বেচ্ছাসেবক অফিসার ট্রেনিং ছিলেন। ২৬ শে সেপ্টেম্বর পুলিশি আক্রমণে আটজন ঘটনাস্থলে প্রাণ হারান। তাঁকে গ্রেফতারের জন্য বৃটিশ সরকার ১৯৪৪ খ্রিস্টাব্দে দশ হাজার টাকা পুরস্কার ঘোষণা করে এবং তার অস্থাবর সম্পত্তি ক্রোক করে। শেষে ১৯৪৫ খ্রিস্টাব্দে তিনি গ্রেফতার হয়ে এক বছরের কারাদণ্ড ভোগ করেন। ১৯৪৬ খ্রিস্টাব্দে মুক্তি লাভের পর আজাদ হিন্দ বীরেন্দ্র বাহিনীতে নেতৃত্ব দেন। ১৯৫২ খ্রিস্টাব্দের নির্বাচনে রামনগর কেন্দ্র থেকে পশ্চিমবঙ্গের বিধানসভায় নির্বাচিত হন। শেষে জয়প্রকাশ নারায়ণের আদর্শে কিষান মজদুর প্রজা পার্টিতে যোগ দেন। পরবর্তীকালে দলটি প্রজা সোস্যালিস্ট পার্টি নামে পরিচিত হলে ওই দলের হয়ে দীর্ঘদিন ১৯৬২,১৯৬৭ খ্রিস্টাব্দে বিধানসভার সদস্য ছিলেন তিনি। পরে ১৯৭৭ খ্রিস্টাব্দে জনতা দলের প্রার্থী হয়ে বিধায়ক হন। বিধায়ক হিসাবে এলাকায় কেবল উন্নয়ন নয়, খাদ্য আন্দোলন, রাজ্য পুনর্গঠন প্রভৃতি গণ-আন্দোলনে উল্লেখযোগ্য নেতৃত্ব দিয়েছেন। কবি ও গীতিকার হিসাবে বলাইলাল দাস মহাপাত্রের সুখ্যাতি ছিল।
পাঠশালা রেলওয়ে স্টেশন
পাঠশালা রেলওয়ে স্টেশন ভারতের আসামের বারপেটা জেলার পাঠশালার একক রেলওয়ে স্টেশন। এটি উত্তর- পূর্ব সীমান্ত রেলওয়ে জোনের অধীনে।
ফতেপুর ইউনিয়ন
ফতেপুর ইউনিয়ন নামে বাংলাদেশে মোট ১১টি ইউনিয়ন রয়েছে। যথা:
দ্বি-শতবার্ষিকী উদ্‌যাপন খেলা
দ্বি-শতবার্ষিকী উদ্‌যাপন খেলা ৫০ ওভারের একটি প্রদর্শনী ক্রিকেট খেলা। লন্ডনে অবস্থিত লর্ড’স ক্রিকেট গ্রাউন্ডের দুইশত বছর উদ্‌যাপন উপলক্ষে খেলাটি ৫ জুলাই, ২০১৪ তারিখে অনুষ্ঠিত হয়। খেলায় ক্রিকেট বিশ্বের সর্বাপেক্ষা গুরুত্বপূর্ণ ক্রিকেট ক্লাব হিসেবে পরিচিত মেরিলেবোন ক্রিকেট ক্লাব ও বহিঃবিশ্ব একাদশ অংশগ্রহণ করে। আন্তর্জাতিক ক্রিকেট কর্মকর্তাগণ লর্ডসকে ‘ক্রিকেটের প্রধান আবাসভূমি’ নামে অভিহিত করে থাকেন। অ্যারন ফিঞ্চের অপরাজিত ১৮১* রানের কল্যাণে এমসিসি দল এ খেলায় জয়লাভ করে।
বিবরণ
বহিঃবিশ্ব দলের শেন ওয়ার্ন টসে জয়ী হয়ে ব্যাটিংয়ের সিদ্ধান্ত নেন। অ্যাডাম গিলক্রিস্ট ও বীরেন্দ্র শেওয়াগ দলের দ্রুত সূচনা করেন। এমসিসি’র বোলার ও পাকিস্তানের তারকা খেলোয়াড় উমর গুল ডান হাঁটুতে আঘাত পাওয়ায় তিনি মাত্র দুই ওভার বোলিং করে মাঠ ত্যাগ করেন। ফলে পাকিস্তানের স্পিনার সাঈদ আজমল পাওয়ারপ্লেতে বোলিংয়ে নেমে খুব দ্রুত গিলক্রিস্ট, কেভিন পিটারসেন, তামিম ইকবাল ও শহীদ আফ্রিদি’র উইকেট নেন। তারপর যুবরাজ সিং ও পল কলিংউড শতাধিক রানের জুটি গড়েন। যুবরাজ সিংয়ের সেঞ্চুরির উপর ভর করে বহিঃবিশ্ব দলের সর্বমোট সংগ্রহ দাঁড়ায় ২৯৩। ব্রেট লি’র বলে শেন ওয়ার্নের হাত ভেঙ্গে যায়। তার পরিবর্তে দক্ষিণ আফ্রিকান অল-রাউন্ডার শন পোলক ফিল্ডিংয়ে নামেন।
এমসিসি’র পক্ষে শচীন তেন্ডুলকর ও অ্যারন ফিঞ্চ উভয়েই দূর্দান্ত সূচনা করেন। কলিংউড ব্রায়ান লারা ও রাহুল দ্রাবিড়কে এবং শ্রীলঙ্কান বোলার মুত্তিয়া মুরালিধরন শচীন তেন্ডুলকরকে আউট করেন। এরপর অ্যারন ফিঞ্চ শিবনারায়ণ চন্দরপলকে নিয়ে জয়ের লক্ষ্যে অগ্রসর হন। ফিঞ্চ অপরাজিত ১৮১ রানের দায়িত্বশীল ইনিংস খেলেন।
বিতর্ক
ধারাভাষ্য চলাকালে ইংল্যান্ডের ক্রিকেটার অ্যান্ড্রু স্ট্রস কেভিন পিটারসনকে ‘এ কান্ট’ বলেন। স্ট্রসের মতে তা সম্প্রচারের বাইরে ছিল। কিন্তু স্কাই স্পোর্টসে তার মন্তব্য শোনা না গেলেও বহিঃবিশ্বের দর্শকদের সামনে তা ঠিকই চলে আসে। পরবর্তীতে স্ট্রস বলেন যে, ‘আমি নিঃশর্তভাবে ক্ষমাপ্রার্থী, বিশেষ করে কেভিন পিটারসনের কাছে। আমি অনুতপ্ত ও আন্তরিকভাবে দুঃখিত।’
বরেন্দ্র বিশ্ববিদ্যালয়
থাম্ব|বরেন্দ্র বিশ্ববিদ্যালয় ক্যাম্পাস বরেন্দ্র বিশ্ববিদ্যালয় বিশ্ববিদ্যালয় মঞ্জুরী কমিশন (ইউজিসি) এবং বাংলাদেশ সরকার অনুমোদিত উত্তরবঙ্গের প্রথম বেসরকারি বিশ্ববিদ্যালয়। ২০১২ সালে এই বিশ্ববিদ্যালয় প্রতিষ্ঠিত হয়।
উপাচার্যগণ
নিম্নোক্ত ব্যক্তিবর্গ বরেন্দ্র বিশ্ববিদ্যালয়ের উপাচার্য হিসেবে দায়িত্ব পালন করেন:
অনুষদ সমূহ
বর্তমানে বিশ্ববিদ্যালয়ে ৩ টি অনুষদ রয়েছে।
সেকেন্দ্রাবাদ রেলওয়ে বিভাগ
ইতিহাস
২ অক্টোবর ১৯৬৬ সালে সেকেন্দ্রাবাদ বিভাগ গঠিত হয়। এটিতে ব্রডগেজ এবং মিটার গেজ ছিল, পরে, মিটার গেজ হায়দ্রাবাদ বিভাগের একটি অংশ ছিল।
রুট
এটি তেলেঙ্গানা, অন্ধ্র প্রদেশ, কর্ণাটক এবং মহারাষ্ট্র রাজ্যগুলিকে কভার করে। সংযোগ=//upload.wikimedia.org/wikipedia/commons/thumb/e/ea/Main_entrance_Kazipet.JPG/220px-Main_entrance_Kazipet.JPG|থাম্ব| কাজীপেট রেলওয়ে স্টেশন সংযোগ=//upload.wikimedia.org/wikipedia/commons/thumb/a/a1/Karimnagar_railway_station_1.jpg/220px-Karimnagar_railway_station_1.jpg|থাম্ব| করিমনগর রেলওয়ে স্টেশন নিম্নে বিভাগের অধীন ধারা আছে.
অর্থনীতি
বিভাগটি ৬৪% মালবাহী এবং ৩৫% এর বেশি যাত্রী পরিবহন করে দক্ষিণ মধ্য রেলওয়েতে । ২০১১-১২ সালে, বিভাগটি inr 39580000000  ) মোট আয় রেকর্ড করেছে । বিভাগে 22,178 জন কর্মচারী রয়েছে। ২০১২-১৩ সালে, বিভাগটি মোট 32.14 million যাত্রী বহন করেছিল,  মালবাহী মোট আয় inr 12640200000  ।
আংস্ট এসেন জেলে আউফ
আংস্ট এসেন জেলে আউফ (Angst essen Seele auf) হলো ১৯৭৪সালের একটি পশ্চিম জার্মানির চলচ্চিত্র। এটি লিখেছেন এবং পরিচালনা করেছেন রেইনার ওয়ার্নার ফাসবাইন্ডার। এই চলচ্চিত্রে অভিনয় করেছেন ব্রিগিটে মিরা এবং এল হেডি বেন সালেম। চলচ্চিত্রটি সেরা প্রতিযোগী সিনেমার জন্য ইন্টারন্যাশনাল ফেডারেশন অব ফিল্ম ক্রিটিকস পুরস্কার পায় এবং কান চলচ্চিত্র উৎসব-এ সার্বজনীন নির্ণায়কের পুরস্কার পায়। এটাকে ফাসবাইন্ডার এর সবচেয়ে সেরা চলচ্চিত্র বলে মনে করা হয়।
চলচ্চিত্রে এমি এবং আলির মাঝে প্রেমের সম্পর্ক গড়ে উঠতে দেখা যায়। এমি হলেন একজন জার্মানি প্রাপ্ত বয়স্ক মহিলা এবং আলি হলেন মরক্কো হতে আসা একজন প্রবাসী শ্রমিক।
কাহিনীসংক্ষেপ
চলচ্চিত্রটি শুরু হয় পশ্চিম জার্মানি, মিউনিখ গণহত্যার পরে কোন এক অজানা মাস থেকে। এমি (মিরা), একজন ৬০বছর বয়সী বিধবা মহিলা, বৃষ্টির কারণে একটি বারে প্রবেশ করেন এবং ভেতরের গান শুনতে থাকেন। বারের একজন মহিলা (ক্যাথেরিনা হার্বার্গ) এমাকে মরোক্কোর একজন ৩০ঊর্ধ্ব পুরুষ আলি (সালেম) এর সাথে নাচার জন্য বলেন, এমি এতে রাজি হয়। নাচের পর, তাদের মাঝে বন্ধুত্বের শুরু হয়। আলি এমিকে বাসায় পৌঁছে দেয় এবং সেই রাতে এমির বাসাতেই থাকে। আরও কাছে আসার পর, তারা প্রেমে পড়ে যায় এবং আলি এমির সাথে থাকতে শুরু করে। এমি তার সন্তানদেরকে আলির সাথে পরিচয় করিয়ে দেয়ার সিদ্ধান্ত নেয়। তার মেয়ে ক্রিস্টা (ইর্ম হারমেন) এবং তার জামাই ইউগেন (ফাসবাইন্ডার নিজেই)। ইউগেন ভাবে এমি তার মানসিকতা হারিয়ে ফেলেছে।
মুক্তি
আংস্ট এসেন জেলে আউফ ৫ই মার্চ, ১৯৭৪সালে পশ্চিম জার্মানে মুক্তি পায়। দ্যা ক্রাইটেরিয়ন কালেকশন ইংরেজি সাবটাইটেল দিয়ে চলচ্চিত্রটিকে ডিভিডি আকারে প্রকাশ করে। ডিভিডিটিতে অভিনেত্রি ব্রিগিটে মিরা এবং এডিটর থিয়া এইমেসের সাক্ষাৎকার ছিল। জার্মান পরিচালকদের উপর ভিত্তি করে তৈরি বিবিসির একটি তথ্যচিত্র যেখানে ফাসবাইন্ডার, ওয়ার্নার হার্জোগ এবং উইম ওয়েন্ডার্সকে তুলনা করা হয়, সেটিও এই ডিভিডিতে অন্তর্ভুক্ত ছিল।
আধুনিক প্রতিক্রিয়া
চলচ্চিত্রটি সবার কাছ থেকে ইতিবাচক মন্তব্য পেতে থাকে, বিশেষ করে মিরা এবং সালেমের অভিনয় সব থেকে বেশি প্রশংসিত হয়। মন্তব্য দেওয়ার ওয়েবসাইট রোটেন টমেটোস এ, চলচ্চিত্রটি ৩২জনের মন্তব্যে ১০০% রেটিং পায় এবং যা গড়ে ৯.৫/১০।
দ্যা নিউ ইয়র্ক টাইমস এ এলেক্স আব্রামোভিক আলিকে ফাসবাইন্ডারের চলচ্চিত্রের মাঝে সবচেয়ে চিন্তার উদ্দীপক এবং সুন্দর চলচ্চিত্র বলেন।
বাংলাদেশ রেশম চাষ গবেষণা ও প্রশিক্ষণ ইনস্টিটিউট
বাংলাদেশ রেশম চাষ গবেষণা ও প্রশিক্ষণ ইনস্টিটিউট একটি স্বায়ত্তশাসিত জাতীয় গবেষণা প্রতিষ্ঠান যা সেরিকালচার (রেশম চাষ) সম্পর্কিত গবেষণা পরিচালনা করে এবং বাংলাদেশের সেরিকালচার শিল্পকে পৃষ্ঠপোষকতা দেয়। সংগঠনটি রাজশাহী শহরে অবস্থিত।
ইতিহাস
উপনিবেশিক ব্রিটিশ রাজ আমলে ১৮৯৮ সালে রাজশাহীতে প্রতিষ্ঠিত সিল্ক ইনস্টিটিউটে এই ইনস্টিটিউটটির সূত্রপাত ঘটে। পাকিস্তান উপনিবেশিক পূর্ব পাকিস্তানের আমলে (১৯৫৫-১৯৭১) সেখানে দুটি প্রতিষ্ঠান ছিল; সিল্ক গবেষণা ইনস্টিটিউট এবং সিল্ক প্রযুক্তি ইনস্টিটিউট। বাংলাদেশের স্বাধীনতার পরে ১৯৭৪ সালে প্রতিষ্ঠানগুলো একীভূত করা হয় এবং নামকরণ করা হয় রেশম গবেষণা ও প্রশিক্ষণ ইনস্টিটিউট। বর্তমানে এর নাম রেশম চাষ গবেষণা ও প্রশিক্ষণ ইনস্টিটিউট, এটি বাংলাদেশ রেশম চাষ বোর্ডের অধীনে রয়েছে। রেশম গবেষণায় বিশেষজ্ঞ এই প্রতিষ্ঠানটিই বাংলাদেশের একমাত্র প্রতিষ্ঠান। এটি বেশিরভাগ উচ্চ ফলনশীল তুঁত গাছের চাষ এবং রেশম কীটগুলির উন্নয়ন করেছে।
বাজনাহার রেলওয়ে স্টেশন
বাজনাহার রেলওয়ে স্টেশন বাংলাদেশের রংপুর বিভাগের দিনাজপুর জেলার বিরল উপজেলার একটি রেলওয়ে স্টেশন।
ইতিহাস
বাজনাহার রেলওয়ে স্টেশন পার্বতীপুর-পঞ্চগড় লাইনে অবস্থিত একটি রেলওয়ে স্টেশন। এটি দিনাজপুর জেলায় অবস্থিত।
পরিষেবা
বাজনাহার রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
বড়পেটা রোড রেলওয়ে স্টেশন
বারপেটা রোড রেলওয়ে স্টেশন হল আসামের বারপেটা জেলার একটি প্রধান রেলওয়ে স্টেশন। এর কোড হল BPRD ।এটি বারপেটা রোড শহরের পরিসেবা প্রদান করে। স্টেশনটি ২টি প্ল্যাটফর্ম নিয়ে গঠিত। এই রেলস্টেশনটি ব্রিটিশ আমলে নির্মিত হয়েছিল।[ ]
চেন্নাই মেট্রো
চেন্নাই মেট্রো রেল লিমিটেড (সিএমআরএল), ভারত সরকার এবং তামিলনাড়ু সরকারের যৌথ উদ্যোগে চেন্নাই মেট্রো পরিচালনা ও পরিচালনা করে। এই ব্যবস্থাটি ভূগর্ভস্থ এবং উত্তলিত স্টেশনের মিশ্রণ এবং আদর্শ গেজ ব্যবহার করে। মেট্রো রেল পরিষেবাগুলি ০৬:০০ থেকে ২২:০০ টার মধ্যে ১০-১৫ মিনিট অন্তঃর সেবা দেয়।
এই মেট্রো রেল ব্যবস্থাটি ২০২১ সালের মধ্যে বিদ্যমান চেন্নাই দ্রুত গণপরিবহন ব্যবস্থা গ্রহণের পরিকল্পনা করেছে, যা চেন্নাই মেট্রো রোলিং স্টকের সাহায্যে আপগ্রেড করা হবে। সিএমআরএল ২০১১ সালে ইন্টারন্যাশনাল এসোসিয়েশন অব পাবলিক ট্রান্সপোর্ট কর্তৃক স্বীকৃত হয়।
নির্মাণ জুন ২০০৯ সাল থেকে শুরু হয় এবং প্রথমে সীমা, কোয়ামেদু থেকে আলানদুরের সাতটি স্টেশন নিয়ে ১০ কিলোমিটার (৬.২ মাইল) পথে করে ২৯ জুন ২০১৩ সালে পরিষেবা শুরু হয়। মে ২০১৮ সাল অনুযায়ী, চেন্নাই সেন্ট্রাল থেকে সেন্ট থমাস মাউন্ট পর্যন্ত গ্রীন লাইন এবং চেন্নাই আন্তর্জাতিক বিমানবন্দর থেকে এজি-ডিএমএস পর্যন্ত ব্লু লাইন বাণিজ্যিকভাবে পরিচালিত হয় যা ৪৫.১ কিলোমিটারের মেট্রো ব্যবস্থা ৩২ টি স্টেশন নিয়ে গঠিত। দিল্লি মেট্রো (৩৪৭.৬ কিমি (২১৬.০ মাইল)) এবং হায়দ্রাবাদ মেট্রোর (৬৯.০০ কিমি (৪২.৮৭ মাইল)) পরে এটি ভারতের তৃতীয় বৃহত্তম মেট্রো রেল ব্যবস্থা।
পটভূমি
চেন্নাইয়ের প্রতিষ্ঠিত চেন্নাই শহরতলি রেলওয়ে নেটওয়ার্ক ছিল ১৯৩১ সালের মাঝামাঝি চেন্নাই সৈকত থেকে তামবারাম পর্যন্ত একটি সক্রিয় মিটার গেজ লাইন। চেন্নাই সেন্ট্রাল-আরক্কোণাম এবং চেন্নাই সেন্ট্রাল-গুম্মিদিপোন্ডি রুটে  আরও দুটি শহরতলি রেললাইন, ১৯৮৫ সালে চালু হয়। চেন্নাই সৈকত এবং থিরুমিলিয়াইয়ের মধ্যে চেন্নাই মাস্ র্যাপিড ট্রানজিট সিস্টেমের প্রথম পর্যায়টি ১৯৯৭ সালে খোলা ছিল। এটি ২০০৭ সালে ভেলাচেরী পর্যন্ত সম্প্রসারিত হয়। দিল্লি মেট্রোকে আদর্শ করে, তামিলনাড়ুর সরকার দিল্লি মেট্রোর প্রধান ই শ্রীধরনকে অনুরোধে করেন চেন্নাইয়ের জন্য একটি অনুরূপ আধুনিক মেট্রো রেল ব্যবস্থা পরিকল্পনা করা জন্য।
চেন্নাই ভারতের চতুর্থ বৃহত্তম মহানগর। এই মহানগরের জনসংখ্যা দ্রুত বৃদ্ধি পাচ্ছে। ফলে শহরটির সড়ক পথের উপর যানবাহনের চাপ বৃদ্ধি পাচ্ছে ও সড়কে যানজট দেখা দিচ্ছে। এই সমস্যা সমাধানের লক্ষে ভারত সরকার ও তামিলনাড়ু সরকার চেন্নাই মেট্রো রেলের পরিকল্পনা করে।
পরিকল্পনা
২০০৭-০৮ সালে ₹৫০ কোটি (মার্কিন $৭.০ মিলিয়ন) প্রাথমিক কর্মকাণ্ডের জন্য অনুমোদন দেওয়া হয়েছিল, যার মধ্যে দিল্লি মেট্রো রেল কর্পোরেশন দ্বারা প্রস্তুত করা একটি বিস্তারিত প্রকল্প প্রতিবেদন অন্তর্ভুক্ত ছিল। প্রকল্পটি ৭ নভেম্বর ২০০৭ সালে রাষ্ট্রীয় মন্ত্রিসভায় অনুমোদিত হয়েছিল এবং চেন্নাই মেট্রো রেল লিমিটেড (সিএমআরএল) এর একটি বিশেষ উদ্দেশ্যমূলক যানবাহন দ্বারা কার্যকর করা হয়েছিল। চেন্নাই মেট্রো নেটওয়ার্কের জন্য ডিএডআরসি দ্বারা সাতটি লাইন পরিকল্পনা করা হয়েছিল। পরিকল্পনা কমিশন ১৬ এপ্রিল ২০০৮-এ প্রকল্পের জন্য নীতিগত অনুমোদন দিয়েছিল। ২১ নভেম্বর ২০০৯ সালে জাপান ব্যাংকিং কর্পোরেশনের সঙ্গে ঋণের জন্য একটি চুক্তি স্বাক্ষরিত হয়।
স্টেশনের তালিকা
বর্তমানে চেন্নাই মেট্রোর ৭ টি স্টেশন চালু আছে। এই স্টেশন গুলি হল -
যাত্রপথ
ব্লু লাইন আন্না সালাই সড়কে প্রসারিত এবং গ্রীন লাইন পুনামাল্লি হাই রোড এবং ইননার রিং রোড ধরে প্রসারিত হয়েছে। ব্লু লাইনটি ওয়াশেরম্যানপেট থেকে তিরুভুতিয়ুর পর্যন্ত বিস্তৃত হচ্ছে।
নীল লাইন
মূল নিবন্ধ:নীল লাইন
নীল লাইন হল চেন্নাই মেট্রোর দ্বিতীয় লাইন । এটি ২০১৬ সালের সেপ্টেম্বর মাসে চালু হয়। এটি মোট দীর্ঘ। এই লাইনের নির্মাণ এখনও সম্পূর্ণ হয়নি। এর কিছু অংশের নির্মাণ এখনও চলছে।
লা বেল এপোক
লা বেল এপোক ২০১৯ সালে মুক্তিপ্রাপ্ত একটি ফরাসি প্রণয়ধর্মী হাস্যরসাত্মক-নাট্য চলচ্চিত্র যা রচনা ও পরিচালনা করেছেন নিকোলা ব্যদোস।
চেন্নাই মেট্রো
সবুজ লাইন
মূল নিবন্ধ:সবুজ লাইন
লা বেল এপোক
চলচ্চিত্রটিতে দানিয়েল ওত্যিই ভিক্ত্যর চরিত্রে অভিনয় করেছেন, যিনি মারিয়ানের (ফানি আরদঁ) সাথে দীর্ঘ বিবাহ বন্ধনে আবদ্ধ। ভিক্ত্যর যখন অঁতোয়ানের (গিইয়োম কানে) সাথে দেখা করেন, যিনি এমন একটি সংস্থার মালিক যা লোকদেরকে সময় ভ্রমণ করার কাজে সাহায্য করে, এরপর ভিক্টর সেই সুযোগ গ্রহণ করেন এবং যখন মারিয়ানের সাথে প্রথম দেখা হয়েছিল সেই সময়ে ফিরে যান।
চেন্নাই মেট্রো
সবুজ লাইন
সবুজ লাইন হল চেন্নাই মেট্রোর চালু হওয়া প্রথম লাইন। এই লাইন প্রথম ২০১৫ সালে চালু হয়। প্রথম পর্যায়ে এই লাইনের চালু হয়। এই লাইনের মোট দৈর্ঘ্য হল  । এই লাইনের দ্বিতীয় পর্যায়ের কাজ শেষ হয় ২০১৮ সালে এবং ওই বছরের ২৫ মে দ্বিতীয় পর্যায়ের অংশে মেট্রো ট্রেন চলাচল শুরু করে।
লা বেল এপোক
২০১২ সালের কান চলচ্চিত্র উৎসবে এই চলচ্চিত্রটির প্রথম প্রদর্শিত হয়েছিল।
কাহিনী সংক্ষেপ
প্রাক্তন ডিজাইনার, ভিক্টর ষাটের দশকে হতাশার মধ্যে রয়েছেন। স্ত্রী মারিয়েনের সাথে তার পারিবারিক সমস্যা হয় এবং তিনি আধুনিক প্রযুক্তিগত বিশ্বে থাকার আগ্রহ হারিয়ে ফেলেন। তাকে উৎসাহিত করার জন্য, তার ছেলে ম্যাক্সিম তাকে একটি কোম্পানির আয়োজিত অনুষ্ঠান থেকে একটি "টাইম ট্রাভেল" টিকিট কিনেছিল। এই কোম্পানি/সংস্থাটি গ্রাহকদের একটি জাদুকর ডিভাইসের মাধ্যমে তাদের পছন্দের যুগটিকে পুনরুদ্ধার করার অফার দেয় অর্থাৎ টাইম ট্রাভেল। কিছু ধনী গ্ৰাহক উইলিয়াম ফকনার,অ্যাডল্ফ হিটলারের সাথে বা ১৭ তম শতাব্দীর অভিজাতদের সাথে দেখা কিংবা একটি সন্ধ্যা কাটাতে পছন্দ করেন। ভিক্টর তিনি তার জীবনের সবচেয়ে তাৎপর্যপূর্ণ সপ্তাহে ফিরে যেতে আগ্রহী হন, যেখানে তিনি চল্লিশ বছর আগে, ১ মে ১৯৪৮ সালে লিয়নের লা বেল এপোকের ক্যাফেতে মারিয়নের সাথে প্রেম এবং দেখা করেছিলেন।
এই চলচ্চিত্রে মারিয়নের চরিত্রে অভিনয় করেছেন মার্গট, যিনি এন্টোইনের সাথে জটিল এবং অশান্ত সম্পর্কে জড়িত। পরবর্তীতে ভিক্টর নিজেকে বোঝায় মন দেয়, যতক্ষণ না এই "পুনর্গঠিত" স্মৃতিগুলোতে হারিয়ে যায়।
প্রতিক্রিয়া
"রটেন টমেটোস" ওয়েবসাইটে চলচ্চিত্রটির সমালোচনা গড় ৭.৭/১০ এর সাথে ১৬ জন সমালোচকের পর্যালোচনাগুলির ভিত্তিতে ৮৮% ইতিবাচক অনুমোদন রেটিং রয়েছে। এছাড়া মেটাক্রিটিক-এ,সমালোচকদের উপর ভিত্তি করে ছবিটির গড় স্কোর ৭৫/১০০ যা সাধারণত অনুকূল রিভিউ নির্দেশ করে।
জনপ্রিয় লেখক ডেব্রুজ চলচ্চিত্রটির প্রশংসা করেছেন লিখেছেন, "এটিতে এমন একটি চিত্রনাট্য রয়েছে যা চার্লি কাউফম্যান চলচ্চিত্র হিসাবে উচ্চাভিলাষীভাবে কল্পনা করেছিলেন"। দ্যা হলিউড রিপোর্টার টড ম্যাকার্থি চলচ্চিত্রটিকে একটি" উপভোগ্য, আকর্ষণীয় এবং আসল রোমান্টিক কমেডি বলে অভিহিত করেছেন যা অনেকগুলি বিষয়কে তুলে ধরে একদম পরিপূর্ণ ভাবে।"
পিয়েত্রো ফারিনা (মল্লক্রীড়াবিদ)
পিয়েত্রো ফারিনা (জন্ম ৫ ফেব্রুয়ারি ১৯৫৫) একজন ইতালীয় স্প্রিন্টার। তিনি ১৯৭৬ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
বেতাগী উপজেলা
বেতাগী উপজেলা বাংলাদেশের বরগুনা জেলার একটি প্রশাসনিক এলাকা।
অবস্থান ও আয়তন
বেতাগী উপজেলাটি বিষখালী নদীর তীরে অবস্থিত। এর আয়তন ১৬৭.৭৫ বর্গ কি.মি.। অবস্থান: ২২°১৩´ থেকে ২২°২৯´ উত্তর অক্ষাংশ এবং ৯০°০৪´ থেকে ৯০°১৫´ পূর্ব দ্রাঘিমাংশ। এর উত্তরে ঝালকাঠি জেলার রাজাপুর উপজেলা, কাঠালিয়া উপজেলা ও বরিশাল জেলার বাকেরগঞ্জ উপজেলা, দক্ষিণে বরগুনা সদর উপজেলা, পূর্বে পটুয়াখালী জেলার মির্জাগঞ্জ উপজেলা, পশ্চিমে ঝালকাঠি জেলার কাঠালিয়া উপজেলা ও বরগুনা জেলার বামনা উপজেলা। এই উপজেলার প্রধান নদীগুলো হচ্ছেঃ বিষখালী নদী ও গজালিয়া নদী। এছাড়াও এখানকার উল্লেখযোগ্য জলাশয়ের মধ্যে রয়েছে কাটাখালি খাল ও করুণা খাল।
নামকরণের ইতিহাস
এছাড়া বেতাগী অঞ্চলে আগে অনেক বেত পাওয়া যেত এবং বেতের আগা একটি জনপ্রিয় সবজি হিসাবে সকলের কাছে বেশ কদর ছিল। সেই "বেতাগা" এর সূত্র ধরে বেতাগীর উৎপত্তি হতে পারে। বেতাগীর নামকরণে আবার কেউ কেউ মনে করেন, ইংরেজদের কাউকে কোন কাজে বাধ্য না করাতে পারলে চরম বেত্রাঘাত করত। এখানের মানুষ প্রতিবাদী হওয়ার কারণে আরও বেশি বেত্রাঘাতের স্বীকার হত। এই বেত্রাঘাত শব্দানুসারে বেতাগী নামের সৃষ্টি হয়েছে।
প্রশাসন বেতাগী থানা গঠিত হয় ১৯২০ সালে এবং থানাকে উপজেলায় রূপান্তর করা হয় ১৯৮৩ সালে। ১৯৮৩ সালে বেতাগী উপজেলা উদ্বোধন করেন তৎকালীন পূর্তমন্ত্রী মেজর জেনারেল এম এ মুমীন।
প্রশাসনিক এলাকা
বেতাগী উপজেলায় বর্তমানে ১টি পৌরসভা ও ৭টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বেতাগী থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী বেতাগী উপজেলার মোট জনসংখ্যা ১,১৭,১৪৫ জন। এর মধ্যে পুরুষ ৫৬,৬৮৩ জন এবং মহিলা ৬০,৪৬২ জন। মোট পরিবার ২৭,৯২২টি।
শিক্ষা
২০১১ সালের আদমশুমারি অনুযায়ী বেতাগী উপজেলার সাক্ষরতার হার ৬০.১%। এখানকার শিক্ষা প্রতিষ্ঠানের সংখ্যা নিম্নরূপঃ
স্বাস্থ্য
এ উপজেলার সবক’টি ওয়ার্ড ও ইউনিয়ন পল্লিবিদ্যুতায়ন কর্মসূচির আওতাধীন। তবে ১৯.২১% পরিবারের বিদ্যুৎ ব্যবহারের সুযোগ রয়েছে। এখানে পানীয় জলের ভাল ব্যবস্থা নেই। সমুদ্রতট এর খুব নিকটবর্তী হবার কারণে অধিকাংশ টিউবওয়েলের পানিতে লবণাক্ত স্বাদ পাওয়া যায়,যার ফলে অধিকাংশ লোকজন নদীর এবং পুকুরের পানি ফুটিয়ে পান করে এবং এই পানি তারা রান্নাবান্নার কাজে ব্যবহার করে। পানীয়জলের উৎস নলকূপ ৯২.২%, ট্যাপ ০.১৫%, পুকুর ৪.৯৩% এবং অন্যান্য ২.৭২%। এ উপজেলার ৫৮.৪৭% (গ্রামে ৫৫.৮৪% ও শহরে ৮৪.৫৬%) পরিবার স্বাস্থ্যকর এবং ৩৫.৭৭% (গ্রামে ৩৭.৯৯% ও শহরে ১৩.৭৫%) পরিবার অস্বাস্থ্যকর ল্যাট্রিন ব্যবহার করে। ৫.৭৭% পরিবারের কোনো ল্যাট্রিন সুবিধা নেই। উপজেলা স্বাস্থ্য কমপ্লেক্স - ১টি
মার্স্ক লাইন
মার্স্ক লাইন একটি ডেনিশ আন্তর্জাতিক কনটেইনার শিপিং সংস্থা এবং ডেনিশ ব্যবসায়িক সংস্থার মেরস্ক গোষ্ঠীর বৃহত্তম অপারেটিং সহায়ক সংস্থা। বহরের আকার এবং কার্গো ক্ষমতা উভয় ক্ষেত্রেই এটি বিশ্বের বৃহত্তম কনটেইনার শিপিং সংস্থা। ১১৬ টি দেশে এই সংস্থার মোট ৩৭৪ টি অফিস রয়েছে। এই সংস্থায় প্রায় ৩১,৬০০ জন কর্মী নিযুক্ত রয়েছে, যার মধ্যে ৭,০০০ জন শিপিং ক্রু এবং ২৪,৬০০ জন প্রসেসিং কর্মী। মার্স্ক লাইন ৭৮৬ টিরও বেশি জাহাজ পরিচালনা করে এবং এর ধারণক্ষমতা ৪.১ মিলিয়ন টিইইউ। সংস্থাটি ১৯২৮ সালে প্রতিষ্ঠিত হয়।
ইতিহাস
১৯২০-এর দশকের শুরুতে, এ.পি. মোলার লাইনার ট্রেড ব্যবসায়ে প্রবেশের সম্ভাবনা বিবেচনা করে। চাহিদার উপর নির্ভর করে নৌযানগুলি বন্দর থেকে বন্দরে যাত্রা করে ট্রাম্প বাণিজ্য, সময়মতো লাইনারদের কাছে মাঠ হারাতে পারে বলে মনে করা হয়। ১২ জুলাই ১৯২৮ সালে, লইস মার্স্ক জাহাজটি বাল্টিমোর থেকে আমেরিকার পূর্ব উপকূল থেকে পানামা খাল হয়ে সুদূর পূর্ব এবং পশ্চিমে যাত্রা করে। কার্গোটিতে ফোর্ড গাড়ির যন্ত্রাংশ এবং অন্যান্য সাধারণ পণ্যসম্ভার ছিল। এটি মার্স্ক শিপিং এর পরিষেবা শুরু করার সূচনা করে। ১৯৫০ সালে পরিষেবা সম্প্রসারণের আগে আমেরিকা এবং ইউরোপের মধ্যে পণ্য পরিবহনের মাধ্যমে দ্বিতীয় বিশ্বযুদ্ধের পরে ১৯৪৬ সালে মার্স্ক লাইন বৃদ্ধি পেতে শুরু করে।
বহর
জুলাই ২০১১ পর্যন্ত মার্স্ক লাইনের বহরে ৭০০ টিরও বেশি জাহাজ (হামবুর্গ সাদের সাথে সংমিশ্রণে) এবং ৩.৮ মিলিয়ন টিইইউ (কুড়ি-ফুট সমতুল্য ইউনিট) টিইউরও বেশি সংখ্যক কন্টেইনার রয়েছে।
২০০৬ সালে, বিশ্বের বৃহত্তম কন্টেইনার জাহাজ, ই-শ্রেণির জাহাজ এমা মার্স্ককে ওডেনস স্টিল শিপইয়ার্ড থেকে মার্স্ক লাইনের কাছে পৌঁছে দেওয়া হয়।
পরিষেবা
মার্স্ক লাইন বিশ্বজুড়ে এর পরিষেবা প্রদানের জন্য সর্বাধিক পরিচিত। এশিয়া-ইউরোপ এবং ট্রান্স-আটলান্টিক বাণিজ্যগুলির প্রধান বাণিজ্য লেনগুলি ছাড়াও, মার্স্ক লাইন দক্ষিণ আমেরিকা এবং ইউরোপের পাশাপাশি আফ্রিকায় বিস্তৃত পরিষেবা সরবরাহ করে। সংস্থাটি ২০১১ সালে ডেইলি মার্স্কের উদ্ভাবনী ধারণারও সূচনা করে, যা চীন ও ইউরোপীয় কেন্দ্রীয় বন্দরগুলির থেকে সরবরাহ বন্দরগুলির মধ্যে একটি প্রিমিয়াম গ্যারান্টিযুক্ত পরিষেবা সরবরাহ করে। বাণিজ্যের সমর্থন সত্ত্বেও, অতিরিক্ত সরবরাহের কারণে মার্স্ক লাইন পরিষেবাগুলি হ্রাস করতে বাধ্য হয়। সাম্প্রতিক তার পণ্যের পুনর্গঠন তাদের এশিয়া-অস্ট্রেলিয়া, ভারত থেকে পশ্চিম আফ্রিকা এবং চীন থেকে আমেরিকা রুটে উন্নীত করা হয়।
আবেস্তা
আবেস্তা বা জেন্দ আবেস্তা হল জরাথুস্ট্রবাদের পবিত্র ধর্মগ্রন্থ। এটি আবেস্তা ভাষায় রচিত। আবেস্তাকে ফারসি ও ইংরেজি সহ অন্যান্য ভাষায়ও অনুবাদ করা হয়েছে। এর প্রাচীনতম অংশ হল গাঁথাসমূহ, যেগুলো স্বয়ং জরাথ্রুস্ট্র দ্বারা রচিত ধর্মীয় স্তবজ্ঞান। জরাথুস্ট্রবাদে আরও দুটি ধর্মীয় গ্রন্থ রয়েছে যার নাম দেওয়া হয়েছে দেনকার্দ এবং আরদাভিরাফ নমক। আবেস্তা বা জেন্দ আবেস্তা নামটি দ্বারা ধর্মীয় ভাষা এবং ধর্মীয় গ্রন্থ উভয়কেই বোঝায়। জারথুস্ট্র ধর্মের বিশাল সাহিত্য (পারস্য/ইরানে আরব মুসলিমদের বিজয়ের আগে মূল ধর্ম) যে ভাষার আশ্রয় নিয়ে তৈরি হয়েছিল, তাকে 'আবেস্তা' বা 'আভস্তাই ভাষা' বলা হয়। উক্ত সাহিত্যে নবী জরাথুস্ট্র বা তাঁর সমসাময়িক অনুসারীদের ভাষার নাম কি ছিল বা কথ্য ভাষা কি ছিল তার কোনও প্রমাণ পাওয়া যায় নি। তবে ঐতিহ্য অনুসারে প্রমাণিত হয় যে সেই ভাষা ও সাহিত্যের নামটিও ছিল "অবিস্তক"। অনুমান করা হয় যে "বিদ" (জানা) এই শব্দের মূলধাতু, যার অর্থ 'জ্ঞান' বা 'প্রজ্ঞা'।
আবেস্তা সাহিত্য দীর্ঘকাল ধরে রচিত হয়েছিল। প্রথমদিকে এই সাহিত্য মৌখিক আকারে ছিল (অলিপিবদ্ধ) তবে পরে তা লিপিবদ্ধ হয়। সময়ের প্রবাহে এই বিশাল সাহিত্যের একটি বৃহৎ অংশ ধ্বংস হয়ে গেছে, তবে এখনও এর অনেক অংশ সুরক্ষিত আছে। আবেস্তা তার বর্তমান আকারে বিভিন্ন উৎস থেকে প্রাপ্ত সামগ্রীর সংকলন। এই সংকলিত উপাদানের বিভিন্ন অংশ বিভিন্ন সময়ে রচিত হয় এবং এগুলির প্রকৃতিও একে অপরের থেকে অনেক আলাদা। তদুপরি, কেবলমাত্র আভস্তাই ভাষার সামগ্রীটিকে 'আবেস্তা' হিসাবে বিবেচনা করা হয়। এটিতে ধর্মীয় বিষয়বস্তু ছাড়াও সাধারণ (অ-ধর্মীয়) সামগ্রী রয়েছে। বিভিন্ন ব্যক্তি আবেস্তার সামগ্রিক সামগ্রিকে আলাদাভাবে শ্রেণিবদ্ধ করেছেন। জিন কেলেনস আবেস্তাকে ইয়াসনা, ইয়াশ্ত, ভিসপেরাদ (ইয়াজাতা), ভেন্দিদাাদ, সিরোজা, নিয়াশ, আফরিংগান, বিবিধ (খন্ধ), গাহ এবং খোরদেহ আবেস্তা নামক বিভিন্ন ভাগে বিভক্ত করেছেন।
হিন্দুধর্মের ঋগ্বেদের সঙ্গে আবেস্তার শক্তিশালী ভাষাগত মিল রয়েছে।
ঋগ্বেদের সঙ্গে সমজাতীয় পরিভাষা
নীচে ঋগ্বেদ এবং আবেস্তার তুলনামূলক ভাষাগত বিশ্লেষণ থেকে প্রাপ্ত সমজাতীয় পদগুলির একটি তালিকা দেওয়া হল। উভয় সংগ্রহই প্রোটো-ইন্দো-ইরানীদের থেকে পৃথক হয়ে (আনুমানিক দ্বিতীয় সহস্রাব্দ খ্রিস্টপূর্ব) তাদের নিজ নিজ ভারতীয় ও ইরানি শাখায় অন্তর্ভুক্ত হওয়ার পরের প্রস্তাবিত সময় থেকে নেওয়া।
হোসেইন মোদাররেসি
অধ্যাপক হোসেইন মোদাররেসি তাবাতাবায়ী (ফার্সি: حسين مدرسى طباطبايى; জন্ম ১৯৫২ বা ১৯৪২ ) একজন নেতৃস্থানীয় মুসলিম আইনবিদ এবং আইন বিষয়ক অধ্যাপক।
প্রাথমিক জীবন
তিনি কওমের ইসলামি মাদ্রাসায় ভর্তি হন। সেখানে তিনি ইসলামি দর্শন, ধর্মতত্ত্ব এবং আইন বিষয়ে ঐতিহ্যবাহী ইসলামি শিক্ষা লাভ করেন। সবশেষে তিনি ইজতিহাদের একটি প্রশংসাপত্র লাভ করেন। তিনি ইসলামি ধর্মীয় শিক্ষার সর্বোচ্চ ডিগ্রি অর্জন করেন। ১৯৮২ সালে তিনি পিএইচডির মাধ্যমে তার শিক্ষা সমাপ্ত করেন। এর আগে তিনি সেখানে বহু বছর অধ্যাপনা করেছিলেন।
তিনি ১৯৮৩ সাল থেকে প্রিন্সটন বিশ্ববিদ্যালয়ের অধ্যাপক ছিলেন, যেখানে তিনি পাশ্চাত্য শিক্ষার বায়ার্ড ডজ অধ্যাপক হিসেবে দায়িত্ব পালন করেন।
তিনি একই সাথে ১৯৮৮ সাল থেকে অক্সফোর্ডের সেন্ট অ্যান্টনি কলেজে গোলস্তানেহ ফেলো এবং ১৯৯০ সাল থেকে কলম্বিয়া বিশ্ববিদ্যালয়ের স্কুল অফ ইন্টারন্যাশনাল অ্যান্ড পাবলিক অ্যাফেয়ার্স-এর সিনিয়র রিসার্চ স্কলার ছিলেন। তিনি কিছু সময় প্যারিস ইয়েল ল স্কুল এবং হার্ভার্ডের ইকোল ডেস হাউটস এটুডস এন সায়েন্সেস সোশ্যালেসের মতো অন্যান্য প্রতিষ্ঠানেও শিক্ষকতা করেছেন। এখানে তিনি ২০০৭ সালে হার্ভার্ড ল স্কুলে দুটি পবিত্র মসজিদের ভিজিটিং প্রফেসর অফ ল-এর তত্ত্বাবধায়ক ছিলেন।
অবদান
তিনি প্রায় ত্রিশটি বই এবং ইংরেজি, আরবি এবং ফার্সি ভাষার অনেক প্রবন্ধের লেখক। ইংরেজিতে তার বইগুলির মধ্যে রয়েছে খারাজ ইন ইসলামিক ল (লন্ডন ১৯৮৩), অ্যান ইন্ট্রোডাকশন টু শিয়ী ল (লন্ডন ১৯৮৪), ক্রাইসিস অ্যান্ড কনসোলিডেশন ইন দ্য কালেকাল অফ শিয়া ইসলাম (প্রিন্সটন, ১৯৯৩), এবং ট্র্যাডিশন অ্যান্ড সারভাইভাল, আ বাইবেলোগ্রাফিক্যাল সারভে অফ আরলি শি'ইট লিটারেচার (অক্সফোর্ড, ২০০৩)।
শেখ মুহাম্মদ তায়া'নী
মৃত্যুর চার বছর পরে প্রকাশিত আমহারিক জীবনী অনুসারে মুহাম্মদ তায়া'নীর জন্ম ১৯০৬ সালে ইথিওপীয়ান ক্যালেন্ডার (ইসি) অনুযায়ী দক্ষিণ ওয়ালোর প্রশাসনিক অঞ্চলের কল্লু এরিয়ায় হয়েছিল। তাঁর পিতা আল-হাবীব ছিলেন, বাসিরের পুত্র, তিনি ছিলেন টাইগ্রয়ের ওয়ালকায়িতের বাসিন্দা, যিনি 'জ্ঞান সন্ধানে' (তালাব আল-ইলম) কল্লুতে চলে এসেছিলেন। মুহাম্মাদ তায়া'নীর মা ছিলেন ওয়াজির ফাতেমা মালিক। মুহম্মদ তায়া'নীর যখন চার বছর বয়স তখন তাঁর পিতা টগ্রিতে এবং পরে অসমরায় যান, যেখানে তিনি বিশ বছরেরও বেশি সময় অবস্থান করেছিলেন। শেখ মুহাম্মদ তায়া'নী কুবরা বাটকে বিয়ে করেছিলেন। যেখানে তার ছয় পুত্র সন্তান শেখ সায়া'দ মনসুর, মুহাম্মদ নূর, আবদুর-রাহমান, হুসাইন বাসির, আহমদ এবং হাসান, এবং দুটি কন্যা মরিয়ম ও রহিমা, জন্ম গ্রহণ করে।
জীবনী
মুহাম্মাদ তায়া'নীর প্রথম কুরআন শিক্ষক শেখ মুফতি ইব্রাহিম এবং ওয়ারি হিমনো আলার আহমদ মহাল্লী, যারা তৎকালীন আল-আহমাদ বাসিরের ছাত্র ছিলেন। তিনি বিভিন্ন 'উলামা'র অধীনে কুরআন, ফিকহ ( ইসলামী আইনশাসন), তাফসীর (অনুচ্ছেদ), মানতিক (যুক্তি), উসুল (আইনশাস্ত্রের মূলসূত্র), হাদীস ও বালাগাত (বাকবাণী) অধ্যয়ন করেছেন। ২৩ বছর বয়সে, আলফিয়ার (কিতাব আলখুলাসা আল-আলফিয়া আর-রিসম আল-কাফিয়া (মুহাম্মদ ইবনে মালেক [১২০৩ / ৩-১২৭৪]) অধ্যয়ন সমাপ্ত করার পরে, তিনি তার বাবার সন্ধানে আসমরায় যান এবং তাঁর সাথে ফিরে আসেন। এক বছর পর. একই বছর তিনি হজযাত্রার উদ্দেশ্যে যাত্রা করেছিলেন। ১৯৩৭ সালে (১৯৯৪/৪৫) ধর্মীয় পড়াশোনা শেষ করার পরে, তিনি বহু বছর ধরে প্রথমে ডেসি, ওলো এবং পরে ইরিত্রিয়ার ম্যাসাভাতে মসজিদ এবং ইসলামী বিদ্যালয়ে শিক্ষকতা করেন। তাঁর জীবনের বিবরণীর আরবি সংস্করণটি আমহারিকের কিছু তথ্য আংশিকভাবে নিশ্চিত করে এবং আংশিকভাবে বিপরীত করে এবং পরবর্তীকালে অতিরিক্ত তথ্যের টুকরো সরবরাহ করে: সাত বছর বয়সে তিনি মুফতি ইব্রাহীম ও আহমাদ মাহাল্লীর নিকট চার বছর কোরআন অধ্যয়ন করেছিলেন। তিনি অন্যান্য বিষয়াদি, বিশেষত আল-আহমাদের অধীনে হানাফী মাযহাব অনুসারে ফিকহ এবং শেখ কামাল মাহমুদ এর অধীনে নাহু (আরবি ব্যাকরণ ও বাক্য গঠন) এবং সরফ (রূপবিজ্ঞান) সম্পর্কে অধ্যয়ন করেছেন।
মক্কায় যাত্রা
১৯৩৮-৪৯ সালে তিনি মক্কা তীর্থযাত্রার উদ্দেশ্যে রওয়ানা হন। তবে মক্কায় যাওয়ার পথে তিনি (এবং তাঁর সহকর্মী, শেখ মুহাম্মদ তাজুদ্দিন) ম্যাসাবার নিকটে হারকিকোতে থামেন যেখানে শহরের মুসলমান প্রবীণরা তাঁর কুটিলতা ও ধর্মপ্রাণ'র স্বীকৃতি স্বরূপ তাকে মিরানিয়া মসজিদের ইমামের পদ প্রদান করেন, এবং তিনি গ্রহণ করেন। তিনি বেশ কয়েক বছর ধরে সেখানে কাজ করেছিলেন। পরবর্তীকালে, তিনি মক্কায় ভ্রমণ করেন এবং হজ্জ সম্পাদন করেন। ওয়ালো ফিরে আসার সময় শেখ মুহাম্মদ তায়া'নী কল্লুর আল-আহমদ রচিত আদদিন আল-হাসকাফিদ দুর আল-মুহতির আর তানভীর আল-আবসার (হানাফী ফিকহের একটি পাঠ্যপুস্তক) নিয়ে পড়াশোনা করেছিলেন। তাঁর পক্ষে দ্বিতীয়বারের মতো ফিকহের বিখ্যাত শায়েখ কর্তৃক শিক্ষক নিযুক্ত করা হয়েছিল। শেখ মুহাম্মদ তায়া'নী তাঁর আজীবন সহকর্মী শেখ আহমদ নুরের অধীনে উচ্চতর ইসলামিক পড়াশোনা করতে আলবুক্কো যান এবং ছয়টি বিষয়ে তাফসির, বালাগাত, মানতিক, আরদুত তাওহীদ এবং উসুল আল-ফিকহ বিষয়ে মাস্টার্স করেছিলেন। শেখ আহমদ, মুহাম্মদ তায়া'নীকে মঞ্জুরি দিয়েছিলেন। ১৯৫১ থেকে ১৯৬৭ পর্যন্ত তিনি ডেসির ওয়াইজিরো সেহেন বিস্তৃত মাধ্যমিক বিদ্যালয়ে মুসলিম শিক্ষার্থীদের জন্য ইসলামের প্রাথমিক পাঠ্যক্রম পড়ান এবং পবিত্র কোরআনের সহ-অনুবাদক হিসাবে নির্বাচিত হন। সম্রাট হাইলি সেলসির নির্দেশে ১৯৬৭ সালে তিনি রাজধানীতে পাড়ি জমান কোরআনের অনুবাদ নিয়ে কাজ শুরু করার জন্য। ১৯৬৯ থেকে ১৯৭১ অবধি তিনি আনোয়ার মসজিদ প্রাঙ্গণে অবস্থিত দাজ্জামার উমর সামষ্টির বিদ্যালয়ে শিক্ষকতা করেন এবং উপ-ইমাম হন, এবং ১৯৭১ সালে ইমাম ও খতিব নিযুক্ত হন। তিনি নিজ বাড়িতে উন্নত শিক্ষার্থীদের ব্যক্তিগতভাবে হাদীস, বালাগাত, তাফসির ও মানতিক শিক্ষা দিতেন।
মুসলিম সম্প্রদায়ের প্রধান ভূমিকা
বিপ্লবের সূত্রপাতের পরে শেখ মুহম্মদ তায়া'নী মাজলিসের (ইথিওপিয়ান সুপ্রিম কাউন্সিল ফর ইসলামিক অ্যাফেয়ার্স) প্রতিষ্ঠাতা চেয়ারম্যান, জাতীয় সাক্ষরতা প্রচারের কেন্দ্রীয় কমিটির সদস্য, ত্রাণ সমন্বয় কমিটি এবং আরও কয়েকটি জাতীয় কমিটির সদস্য হন। ১৯৬৭ সালের শুরুর দিকে, তিনি একটি মুসলিম প্রতিনিধি দলের নেতৃত্ব দেন এবং দারগের চেয়ারম্যান লেঃ কর্নেল আমান মিকা'ল আন্দোমের সাথে শ্রোতা এবং ইথিওপিয়ার মুসলমানদের পক্ষে তিনি চলমান পরিবর্তনগুলির পক্ষে সমর্থন প্রকাশ করেন। ঈদুল ফিতরের প্রথম আনুষ্ঠানিক উদ্‌যাপন উপলক্ষে তিনি এ জাতীয় সমর্থন পুনর্বার উল্লেখ করেছিলেন এবং এই বিষয়টির উল্লেখ করেছিলেন যে অতীতে, আদিস আবাবার মুসলিম বাসিন্দাদের প্রতিনিধিত্বকারী একটি প্রতিনিধিদল বছরে দু'বার পরে রাজকীয় প্রাসাদে যেত। ইসলামিক উৎসব উদ্‌যাপন উপলক্ষে সম্রাটকে তাদের শুভেচ্ছা জানাতো। তিনি উল্লেখ করেছিলেন যে বিপ্লবের পরে, ঊর্ধ্বতন সরকারী কর্মকর্তাদের উপস্থিতিতে তাদেরকে প্রধান মসজিদ প্রাঙ্গণে এই উৎসবটি পালনের অনুমতি দেওয়া হয়েছিল। তিনি এও ইঙ্গিত দিয়েছিলেন যে ইথিওপীয় মুসলমানদের দীর্ঘদিন ধরে জাতীয় বিষয়ে অংশ নিতে বাধা দেওয়া হয়েছিল এবং শিক্ষা, প্রশাসন ও সেনাবাহিনীতে বৈষম্যমূলক আচরণ করা হয়েছিল। শেষ পর্যন্ত তিনি রাজধানীতে নতুন মসজিদ নির্মাণের জন্য জমি মঞ্জুর করার আহ্বান জানান। পরবর্তী বছরগুলিতে তিনি জাতীয় ইঙ্গো (সংসদ) সদস্য নির্বাচিত হন। তিনি বহু আন্তর্জাতিক সম্মেলনে (বিশ্ব শান্তি ও নিরস্ত্রীকরণ / ইউএসএসআর অনুষ্ঠিত ডেটেন্ট সহ), সৌদি আরব, কুয়েত, লিবিয়া, আলজেরিয়া এবং অন্যান্য দেশগুলিতে অংশ নিয়েছিলেন। তিনি সরকার কর্তৃক আয়োজিত একটি আন্তঃব্যক্তিক সেমিনারেও অংশ নিয়েছিলেন এবং ১৯৭৮ সালের ২৮ থেকে ৩০ শে মার্চ পর্যন্ত তিনি "... ইথিওপিয়ার অন্যান্য ধর্মের সাথে ইসলামকে সমান ভিত্তিতে প্রতিষ্ঠিত করার বিষয়টি সম্পর্কে প্রশংসা ব্যক্ত করেছিলেন।" শেখ মুহম্মদ তায়া'নী আদ্দিস আব্বার ও এর বাইরে মসজিদ নির্মাণ, এবং এতিমখানার প্রতিষ্ঠা ও সম্প্রসারণের জন্য ব্যক্তিগতভাবে তাঁর কাছে জমা দেওয়া আর্থিক ও বৈষয়িক সহায়তার জন্য আবেদনগুলি অনুমোদনের মাধ্যমে এবং ইথিওপীয় মুসলিম ও বিদেশী সমাজসেবক ও সংস্থাগুলির কাছে গুরুত্বপূর্ণ ভূমিকা পালন করেছিলেন। জনগণের ও জনগোষ্ঠীর সেবায় শেখ মুহাম্মদ তায়া'নীর অবদান যেমন ছিল তেমনি চিত্তাকর্ষক এবং অসামান্য ছিল যেমন তাঁর ইসলামী ধর্মীয় পাণ্ডিত্য ও প্রচারের সাফল্য ছিল। তিনি আনোয়ার মসজিদকে আনুষ্ঠানিকভাবে আনুষ্ঠানিক অনুষ্ঠানের জন্য একটি প্রাঞ্জল, সংগঠিত এবং প্রাণবন্ত সামাজিক, বৌদ্ধিক ও আধ্যাত্মিক জীবনের কেন্দ্রবিন্দুতে পরিণত করার এবং বৈচিত্র্যের সাম্যবাদ, সহনশীলতা এবং বৈধতার ভিত্তিতে ধর্মতাত্ত্বিক ও আইনি বক্তৃতার রূপান্তর করতে সক্রিয় ভূমিকা পালন করেছিলেন। ভিন্নমত, এর ফলে দেশে বৃহত্তর মুসলিম সম্প্রদায়ের জন্য একটি প্রবণতা স্থাপন এবং প্রভাবিত করা। এতিমখানাগুলি ব্যক্তিগতভাবে তাঁর কাছে জমা দেওয়া এবং ইথিওপিয়ার মুসলিম এবং বিদেশী দানবিক ও সংস্থাগুলির কাছে গিয়ে। আর্থিক ও বৈষয়িক সহায়তার জন্য আবেদন গুলি সমর্থন করান।
প্রকাশনা
কুরআন শরীফ ( শেখ সৈয়দ মুহাম্মদ সাদিকের সাথে ) অনুবাদ করার পাশাপাশি শেখ মুহাম্মাদ তায়া'নী নবী মুহাম্মদ স, এর প্রথম পূর্ণ দৈর্ঘ্যের আমহারিক জীবনী রচয়িতা এবং একটি সংক্ষিপ্ত ভূমিকা (প্রশ্নোত্তর আকারে) বৃহত্তর তীর্থযাত্রা হজ্জ, এবং কম তীর্থযাত্রা (উমরা) এর রীতিনীতি সম্পর্কে উত্তরগুলি প্রকাশিত হয়। তিনি আমহারিকের "মালকাম আরায়া" শিরোনামে ওয়েজিরো সেহিন মাধ্যমিক বিদ্যালয় ম্যাগাজিন, ম্যাসিকারাম (১৯৫৬ ইসি) শিরোনামে একটি নিবন্ধও অবদান রেখেছিলেন। নিবন্ধের বিষয়বস্তুগুলির বিশ্লেষণে আধুনিক শিক্ষার গুরুত্বপূর্ণ গুরুত্ব সম্পর্কে তাঁর উপলব্ধি স্পষ্টভাবে প্রকাশিত হয়েছে। তিনি উল্লেখ করেছিলেন যে শিক্ষার মূল্য এবং সুবিধাগুলি সম্পর্কে জনগণের সচেতনতা সীমাবদ্ধ ছিল এবং অতীতে বাবা-মায়েদের তাদের সন্তানদের স্কুলে পাঠানোর জন্য বিভিন্ন প্ররোচনার মাধ্যমে রাজি করাতে হয়েছিল। যাইহোক, এটি উপলব্ধি হওয়ার পরে যে "খাদ্য ও বায়ুর মতো শিক্ষাও অত্যাবশ্যকীয়", স্কুল প্রতিষ্ঠার জনসাধারণের চাহিদা বৃদ্ধি পেয়েছিল। এছাড়া ক্রমবর্ধমান চাহিদা মেটাতে সরকার ব্যর্থ হয়। লেখক তখন ডেসি শহরের পরিস্থিতি বিশ্লেষণ করে দেখিয়েছিলেন যে ইথিওপিয়ার অর্থোডক্স গির্জা এবং ক্যাথলিক মিশনারিদের দ্বারা পরিচালিত কিছু স্কুল ছাড়াও এখানে কেবল একটি মাধ্যমিক এবং তিনটি প্রাথমিক বিদ্যালয় ছিল এবং মুসলিম সম্প্রদায়ের দ্বারা অর্থায়ন করা একটি ইসলামী স্কুল ছিল। । তবে জনসাধারণের চাহিদা এবং শিক্ষার্থীদের জনসংখ্যার সাথে সম্পর্কিত, বিদ্যমান বিদ্যালয়ের সংখ্যা পর্যাপ্ত থেকে অনেক দূরে। তারপরে শেখ মুহাম্মদ তায়া'নীর শিক্ষার্থীরা যে শহরে যে সমস্যাগুলির মুখোমুখি হয়েছিল সেগুলি নিয়ে আলোচনা করেছিলেন যার মধ্যে একটি অপ্রতুল সরকারী উপবৃত্তি যা কেবলমাত্র উচ্চতর নম্বর অর্জনকারী শিক্ষার্থীদের দেওয়া হয়েছিল (গ্রামাঞ্চলের যারা এটি অর্জন করতে পারেন নি)। ফলস্বরূপ, অনেক দরিদ্র শিক্ষার্থী কষ্টের অবস্থাতে ক্লাসে উপস্থিত হয়েছিল। যেহেতু সপ্তম ও অষ্টম শ্রেণির সমস্ত শিক্ষার্থী উচ্চ বিদ্যালয়ে গিয়েছিল, তাই বই, কলম খাতা, সায়িও, গারাদো এবং রুগা প্রভৃতি প্রত্যন্ত জেলা থেকে আগতদের খুব সকাল সকাল তাদের প্রাতঃরাশ ছাড়তে হয়েছিল, প্রায়শই প্রাতঃরাশ না করে সেখানে পৌঁছানো হত। স্কুল সকালের শিফ্ট শেষে তারা দুপুরের খাবার না নিয়ে স্কুল প্রাঙ্গণে অবস্থান করে। বিকেলে, শহরে বসবাসরত অন্যান্য শিক্ষার্থীরা ঘরে বসে স্বস্তিতে স্কুলে ফিরে যাওয়ার সময়, গ্রামাঞ্চলের লোকেরা খালি পেটে ক্লাসে অংশ নিয়েছিল এবং অন্ধকারের পরে তাদের গ্রামে ফিরেছিল। এই সমস্যা সমাধানের জন্য, উচ্চ বিদ্যালয়ের শিক্ষকরা গ্রামাঞ্চল থেকে শিক্ষার্থীদের জন্য মধ্যাহ্নভোজ প্রস্তুত করার জন্য অর্থের অবদান রাখেন। সমন্বয়কারী ছিলেন কিলহেফনার নামে পরিচিত আমেরিকান। ১৯৫৫ সালে সেই উদ্দেশ্যে একটি কমিটি গঠন করা হয়েছিল। সে বছর কমিটি দ্বারা ৭০ থেকে ৮০ জন ছাত্রকে সহায়তা করা হয়েছিল। তারা বিদ্যালয়ের প্রাঙ্গণ পরিষ্কার করা এবং বাগান করা, কাঠ সংগ্রহ এবং বাসন ধোয়ার কাজে নিযুক্ত ছিল। অবশেষে লেখক দরিদ্র শিক্ষার্থীদের সহায়তা করার জন্য জনগণ ও সংস্থাগুলির কাছে কড়া আবেদন করেছিলেন।
মৃত্যু
দীর্ঘ অসুস্থতার পরে শেখ মুহাম্মদ তায়া'নীকে ০১ রমজান ৬ এপ্রিল ১৯৮৯-এ ব্ল্যাক লায়ন হাসপাতালে ভর্তি করা হয়েছিল। তিন সপ্তাহ চিকিৎসার পরে,শুক্রবার দুপুর ২৩ রমজান ২৮ এপ্রিল ১৯৮৯, ২:১৫ মিনিট এ তিনি মারা যান। তাঁর জানাজায় পিতৃপুরুষ আবুনি মেরকোরিওয়োস, তফেরা ভান্ডি, উপ প্রধানমন্ত্রী এবং ইথিওপিয়ার ওয়ার্কার্স পার্টির কেন্দ্রীয় কমিটির সদস্য (ডব্লিউপিই) এবং অন্যান্য ঊর্ধ্বতন ইথিওপিয়ার সরকারী কর্মকর্তা, অন্যান্য নেতৃবৃন্দ সহ আনুমানিক ৩০০,০০০ লোক উপস্থিত ছিলেন ধর্মীয় সম্প্রদায়, রাষ্ট্রদূত, আন্তর্জাতিক সংস্থার প্রতিনিধি, সহকর্মী, বন্ধুবান্ধব এবং পরিবারের সদস্যরাও উপস্থিত ছিলেন। তাকে অ্যাডিস আব্বার কোলফে মুসলিম কবরস্থানে দাফন করা হয়েছিল। তাঁর মৃত্যুর সময় এবং শোকের সমাপ্তির পরে উভয়ই প্রকাশ্যে শায়খ আল-মুহম্মদ তায়া'নীকে অপরিবর্তনীয় বলে স্বীকার করে নিয়েছিল, তবে তারা তাঁর মৃত্যুর বাস্তবতা স্বীকার করে নেওয়ার সাথে সাথে তারা খুব শীঘ্রই সেই ঘটনার সাথে নিজেদেরকে মেলালেন। তাঁর সংক্ষিপ্ত আরবী জীবনী রচয়িতা তাঁর জীবন ও মৃত্যুর প্রতীকী তাৎপর্য এবং প্রকৃত প্রভাব সম্পর্কে নিম্নলিখিত পংক্তিগুলি রচনা করেছেন: লাকাদ মাতা তওদ আল-ইলম ওল-ইল-ওল্কুকা ওয়া আজলামা আর আল-নাওয়াহী বিফাকদিহি ওয়াসালাত দুমু আল-আল-ক্ব-ইল-ইয়েতুল-হাতিল ইমাম উয়েবা আল-কওম তারান বিমাউথিহি লিয়াক্কাহ মাসিদ ফা ইয়াওম ওয়া ফা'ল-লাইল লিতাবাকাহ্ জুম'আত ওয়াহুত্বাতুহু-আহলিয়া লিয়াক্বাক্ তাফসির্ফির্দিফ ওয়মাকতব মলিস ওয়ালাণাত দাওয়াত ফা কুল্লি আল-আসিল প্রকৃতপক্ষে, জ্ঞানের পর্বতমালায মারা গেলেন, সহনশীলতা এবং নিষ্ঠার সাথে তাঁর অনুপস্থিতি দিগন্তের সমস্ত দিককে অন্ধকার করে দিয়েছিল মানুষের অশ্রু ভারী বৃষ্টির মতো বয়ে গেছে। তাঁর মৃত্যুর দ্বারা লোকেরা খুব বিরক্ত হয়েছিল মসজিদটি দিনরাত কেঁদে যাক এবং তার মধুর উপদেশটি কান্নাকাটি করুক যাক মায়ালীদের ঘর এবং অফিস কাঁদুক এবং প্রত্যেক জায়গায় দাওয়াতের কমিটি তিনি এই সিদ্ধান্তে পৌঁছেছিলেন: "ওয়া আম্মা ডাকী'ইহি ওয়া 'ইলমিহি ফাহুয়া বাহ ক্বারু' আমাক। (তাঁর বুদ্ধি, চতুরতা এবং জ্ঞানের পক্ষে এটি সমুদ্রের মতো) যার গভীরতা গভীর ”" )
ডেনিস লিম
ডেনিস লিম (জন্ম: ১৪ সেপ্টেম্বর ১৯৯১) সিঙ্গাপুরের একজন নাবিক খেলোয়াড়। তিনি এবং জাস্টিন লিউ ২০১৬ গ্রীষ্মকালীন অলিম্পিকে নাকড়া ১৭ ইভেন্টে ১৯তম স্থান অর্জন করেছিলেন।
অ্যালাস্টেয়ার কুক
অ্যালাস্টেয়ার নাথান কুক, এমবিই (Alastair Nathan Cook; জন্ম: ২৫ ডিসেম্বর, ১৯৮৪) ইংল্যান্ড ক্রিকেট দলের টেস্ট দলের সাবেক অধিনায়ক। ক্রিকেট খেলায় তিনি বামহাতি উদ্বোধনী ব্যাটসম্যান হিসেবে মাঠে নামতেন। এসেক্স কাউন্টি ক্রিকেট ক্লাবের পক্ষ নিয়ে কাউন্টি ক্রিকেট খেলেন। এছাড়াও তিনি এসেক্সের যুব দলে খেলেছেন এবং ২০০৩ সালে প্রথম একাদশে অংশ নিয়ে খেলায় অভিষিক্ত হন। ইংল্যান্ডের বিভিন্ন যুব দলের হয়ে ২০০০ সাল থেকে খেলেছেন। ২০০৬ সালে টেস্ট খেলায় অংশগ্রহণের জন্য ডাক পান অ্যালাস্টেয়ার কুক।
ক্রিকেট জীবন
ইসিবি ন্যাশনাল একাডেমির পক্ষ হয়ে ওয়েস্ট ইন্ডিজ সফরে যান। সেখান থেকেই কুক ইংল্যান্ড জাতীয় দলের সদস্য হয়ে ভারত সফরে যাবার জন্য ডাক পান। সফরে যাবার প্রাক্কালে মার্কাস ট্রেসকোথিকের পরিবর্তে তার এ অংশগ্রহণ। সেখানে ২১ বছর বয়সেই অভিষেক টেস্টে ভারতের বিপক্ষে সেঞ্চুরি করেন। এরপর তিনি সর্বকনিষ্ঠ ইংরেজ ব্যাটসম্যানরূপে পাকিস্তান, ওয়েস্ট ইন্ডিজ এবং বাংলাদেশ দলের বিপক্ষেও সেঞ্চুরি করেছিলেন। ৬ ডিসেম্বর, ২০১২ তারিখে সর্বকনিষ্ঠ ক্রিকেটার হিসেবে কলকাতার ইডেন গার্ডেন্সে অনুষ্ঠিত ভারতের বিপক্ষে ৩য় টেস্টে ৭,০০০ রানের মাইলফলক স্পর্শ করেন ও শচীন তেন্ডুলকরের করা রেকর্ড ভঙ্গ করেন। একমাত্র ইংরেজ হিসেবে নিজের ২৩তম জন্মদিনের পূর্বেই সাতটি সেঞ্চুরি করেছেন।
৩ ডিসেম্বর, ২০১৪ তারিখে শ্রীলঙ্কা সফরে স্বাগতিক দলের বিপক্ষে অনুষ্ঠিত তৃতীয় একদিনের আন্তর্জাতিকে ইংল্যান্ড দলের ধীরগতিতে বোলিংয়ের কারণে তাকে এক খেলার জন্য নিষিদ্ধ ঘোষণা করা হয়। এরফলে চতুর্থ একদিনের আন্তর্জাতিকে ইয়ন মর্গ্যান দলের অধিনায়ক মনোনীত হন।
সাফল্যগাঁথা
ইংল্যান্ড দলের পক্ষ হয়ে তিনি সর্বাধিক ২৩টি শতক হাঁকিয়েছেন। দায়িত্ব গ্রহণের পর প্রথম অধিনায়ক হিসেবে প্রথম পাঁচ টেস্টের প্রতিটিতেই সেঞ্চুরি করেছেন।
২০১১ সালে রাণীর সম্মানে আয়োজিত জন্মদিনে অ্যালাস্টেয়ার কুক মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন। অক্টোবর, ২০১৬ সালে বাংলাদেশ সফরে সিরিজের ১ম টেস্টে তিনি ইংল্যান্ডের পক্ষে সর্বাধিক ১৩৪ টেস্টে অংশগ্রহণ করেন।
প্রতিটি প্রতিপক্ষের বিরুদ্ধে সাফল্য
৯ মার্চ ২০১৩ পর্যন্ত:
মোল্লাপাড়া রেলওয়ে স্টেশন
মোল্লাপাড়া রেলওয়ে স্টেশন বাংলাদেশের রংপুর বিভাগের দিনাজপুর জেলার একটি রেলওয়ে স্টেশন।
পরিষেবা
মোল্লাপাড়া রেলওয়ে স্টেশন দিয়ে চলাচল কারী ট্রেনের নাম নিম্নে দেওয়া হলো:
কেও
কেও বা কেওমূল এক ধরনের সপুষ্পক উদ্ভিদ। এর (বৈজ্ঞানিক নাম Cheilocostus speciosus বা Costus speciosus) ইংরেজিতে এটি 'Crêpe ginger', 'Malay ginger' এবং 'White costus' নামে পরিচিত। Costus গণভুক্ত উদ্ভিদগুলোর মধ্যে এটিই সম্ভবতঃ সবচেয়ে বেশি চাষ করা হয়। এটি দক্ষিণ এশিয়া ও এর আশপাশের অঞ্চলের উদ্ভিদ। বাংলাদেশ, ভারত ও চীন থেকে শুরু করে ইন্দোনেশিয়া ও কুইন্সল্যান্ড পর্যন্ত এর আদি বিস্তৃতি। পরে এটি মরিশাস, ফিজি, হাওয়াই, কোস্টা রিকা এবং ওয়েস্ট ইন্ডিজ পর্যন্ত বিস্তার লাভ করেছে।
এটি আদা গাছের সমগোত্রীয়। রাইজোম বা কন্দ থেকে এর বংশবৃদ্ধি ঘটে; এছাড়া পাখির মাধ্যমেও এর বীজের বিস্তারণ ঘটে। এই গাছের ফল পাখির খাদ্য। ভারতে এটি ভেষজ উদ্ভিদরূপে চাষ করা হয়। অনেক দেশে এটি শৌখিন ফুল হিসেবে লাগানো হয়, আবার অনেক দেশে এটি রাক্ষুসে উদ্ভিদরূপে বদনাম কুড়িয়েছে। চট্টগ্রামে এটি টিয়াটুই নামে পরিচিত
আবাস
পথের পাশে নিচু জমিতে, খাল ও নদীর ধারে, স্যাঁতস্যাঁতে জঙ্গলে এটি ভাল জন্মে। কেও গাছে বর্ষার পরে সেপ্টেম্বরে ফুল আসে, ডিসেম্বর পর্যন্ত থাকে। লাল পুষ্পমঞ্জরীর উপর সাদা ফুল হয়।
অন্যান্য নাম
বাংলায় একে কেও, কেওমূল, কেউ, কেমুক, বন্দুই, কুস্তা ইত্যাদি নামে ডাকা হয়। হিন্দিতে 'কেওকন্দ', সিংহলিতে 'থেবু', গুজরাটিতে 'পাকারমূলা', মারাঠিতে 'পুশকারমূলা', অসমীয়াতে 'জম লাখুটি', তামিল ভাষায় 'কোস্টাম', কানাড়া ভাষায় 'কোস্টা' এবং তেলুগু ভাষায় 'কোস্টামু'চট্টগ্রামের ভাষায় 'টিয়াটুই',নামে একে ডাকা হয়।
অদ্রে লিম
বিচারপতি অদ্রে লিম ইউন চেং, সিঙ্গাপুরের সুপ্রিম কোর্টের হাইকোর্টের বিচারক। তিনি ২০১৬ সালে সুপ্রীম কোর্টের জুডিশিয়াল কমিশনার এবং ২০১৯ সালে হাইকোর্টের বিচারক হিসাবে নিযুক্ত হন। তিনি ১৯৯৩ সালে কেমব্রিজ বিশ্ববিদ্যালয় থেকে স্নাতক ডিগ্রি অর্জন করেছিলেন।
পাথরঘাটা উপজেলা
পাথরঘাটা উপজেলা বাংলাদেশের বরগুনা জেলার অন্তর্গত একটি উপজেলা যা ৭টি ইউনিয়ন নিয়ে গঠিত। এটি বরিশাল বিভাগের অধীন বরগুনা জেলার ৬টি উপজেলার মধ্যে একটি এবং বরগুনা জেলার সর্ব দক্ষিণে অবস্থিত। পাথরঘাটা উপজেলার উত্তরে বামনা উপজেলা ও পিরোজপুর জেলার মঠবাড়িয়া উপজেলা, দক্ষিণে বঙ্গোপসাগর, পূর্বে বরগুনা সদর উপজেলা ও বিষখালী নদী, পশ্চিমে বাগেরহাট জেলার শরণখোলা উপজেলা ও হরিণঘাটা নদী।
সুন্দরবন উচ্ছেদ করে গড়ে ওঠা এ উপজেলার আয়তন ৩৮৭.৩৬ বর্গকিলোমিটার। সুন্দরবনের পর বাংলাদেশের দ্বিতীয় বৃহত্তম শ্বাসমূলীয় বন টেংরাগিরি বন্যপ্রাণ অভয়ারণ্য এ উপজেলায় অবস্থিত। এটি একটি কৃষিপ্রধান অঞ্চল। তা সত্ত্বেও এর অর্থনীতি পরোক্ষভাবে সামুদ্রিক মৎস্যসম্পদের উপর নির্ভরশীল। এ উপজেলায় মৎস্য অবতরণ ও পাইকারী মৎস্য বিক্রয় কেন্দ্র রয়েছে।
২০১১ সালের আদমশুমারি অনুযায়ী পাথরঘাটা উপজেলার মোট জনসংখ্যা ১,৬৩,৯২৭ জন। এর মধ্যে পুরুষ ৮০,৫৪৪ জন এবং মহিলা ৮৩,৩৮৩ জন। মোট পরিবার ৪৩,০৮৫টি। স্বাক্ষরতার হার ৬৫%।
পটভূমি
ব্রিটিশ শাসনামলে প্রশাসনিক কাজের সুবিধার জন্য ১৮৭১ সনে পটুয়াখালী মহকুমা সৃষ্টি হয়। তখন এ মহকুমায় পটুয়াখালী, মির্জাগঞ্জ, গুলিশাখালী, বাউফল ও গলাচিপাসহ মোট ৫টি থানা ছিল। বামনা ও পাথরঘাটা ছিল মঠবাড়ীয়া থানাধীন। এ সময় বরগুনা ছিল গুলিসাখালী থানাধীন। পরে ঐ শতাব্দীর শেষ দিকে প্রশাসনিক সুবিধার জন্য বামনা, পাথরঘাটা, বরগুনা, বেতাগী ও খেপুপাড়া থানার সৃষ্টি হয়। থানা হিসাবে নামকরণের মাধ্যমে প্রথমবার মানচিত্রে বরগুনার নাম স্থান পায়।
চতুর্দশ শতাব্দীতে সমগ্র দক্ষিণাঞ্চল ছিল বাকেরগঞ্জের অধীন। আঠারো শতকের মধ্যভাগে পূর্ব বাংলার আলোচিত ব্যক্তি ছিলেন আগাবাকের খান। তার জমিদারি ছিল বাকলা চন্দ্রদ্বীপে। পটুয়াখালী ও বরিশালকে বলা হতো বাকলা চন্দ্রদ্বীপ। শাসনকার্য পরিচালনার জন্য ব্রিটিশ সরকার ১৭৯৭ সনে ৭ নং রেজুলেশন অনুসারে আগাবাকের খানের নামনুসারে বাকেরগঞ্জ জেলার সৃষ্টি করেন। শান্তি শৃঙ্খলা রক্ষার জন্য এবং জলদস্যুদের আক্রমণ প্রতিহত করার জন্য উনিশ শতকের প্রথম দিকে বিশখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীকালে বঙ্গোপসাগরে চর পড়তে থাকে এবং সুন্দরবন অঞ্চল আবাদ শুরু হওয়ায় বিরাট জনপদের সৃষ্টি হয়।